ચાલુ વર્ષે ડાયમંડ જડીત જવેલરીની પણ થોડીક ડિમાન્ડ રહે તેવી જવેલર્સો આશા રાખી રહ્યા છે. રીયલ ઍસ્ટેટ, ડાયમંડ, ટેક્ષટાઇલ અને જરીમાં વર્ષ દરમ્યાન મંદીનો માહોલ જાતા ઇન્વેસ્ટરો માટે હવે સોના-ચાંદીમાં રોકાણ સલામત ગણાઇ રહ્યા છે. સોનાના ભાવો હજી વધે તે પહેલા લગ્નસરાની સીઝનની ખરીદી ધનતેરસના દિવસે થવાની પુરેપુરી આશા બંધાઇ છે. ચાલુ વર્ષે સુરતના ૨૨૦૦ મળી દક્ષિણ ગુજરાતના ૩૩૦૦ જવેલર્સને આવતીકાલે ૧૦૦ કરોડનો વેપાર થવાની આશા છે. જવેલર્સે ઍડવાન્સ બુકિંગ માટે રવિવારે રજાના દિવસે શો રૂમ ચાલુ રાખ્યા છે. રવિવારે સૌથી વધુ સોના-ચાંદીના સિક્કા અને લગડીના અોર્ડર વધુ મળ્યા છે.